**Αθήνα:** 03.10.2024

**ΑΝΑΚΟΙΝΩΣΗ**

Για θέματα αυτοδιοίκησης η ΕΣΑμεΑ στη Βουλή - εύλογες προσαρμογές, εργασία ατόμων με αναπηρία, συνεργασίες

Στην ακρόαση των εξωκοινοβουλευτικών φορέων στη συνεδρίασης της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης για το σχέδιο νόμου του υπουργείου Εσωτερικών «**Ρυθμίσεις για τους χερσαίους συνοριακούς σταθμούς, την ενίσχυση των Οργανισμών Τοπικής Αυτοδιοίκησης και λοιπές διατάξεις**» παρουσίασε τις θέσεις της ΕΣΑμεΑ ο γενικός της γραμματέας **Β. Κούτσιανος**, την Τετάρτη 2 Οκτωβρίου.

Ο κ. Κούτσιανος ανέπτυξε τις 3 διατάξεις που η ΕΣΑμεΑ ζητά να εισαχθούν στο νομοσχέδιο:

* Θέσπιση ρύθμισης για την παροχή εύλογων προσαρμογών σε εργαζόμενους/ες με αναπηρία και χρόνιες παθήσεις στον δημόσιο και ευρύτερο δημόσιο τομέα και σε αιρετούς/ες με αναπηρία και χρόνιες παθήσεις στους ΟΤΑ α΄ και β΄ βαθμού
* Πρόβλεψη ρύθμισης με την οποία να δοθεί η δυνατότητα στους Δήμους για μετατροπή των συμβάσεων από ορισμένου χρόνου σε αορίστου για εργαζόμενους με αναπηρία, γονείς, νόμιμους κηδεμόνες, αδέλφια και τέκνα ατόμων με αναπηρία, των προγραμμάτων ΕΚΟ-ΔΥΠΑ των καταργούμενων Δημοτικών Κοινωφελών Επιχειρήσεων και άλλων Ν.Π.Ι.Δ.
* Κοινωνικές συνεργασίες Ο.Τ.Α. με την ΕΣΑμεΑ και τις οργανώσεις - μέλη της (δυνατότητα σύναψης προγραμματικών συμβάσεων κλπ.).

[Το έγγραφο που κατατέθηκε στην Επιτροπή](https://www.esamea.gr/el/article/gia-thn-parabiash-toy-systhmatos-proslhpsewn-stoys-ota-gia-ta-atoma-me-anaphria-ka-ston-yp-eswterikwn-protaseis).

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |